Odense Adresse-Contoirs Efterretninger, 1844-07-13
Odense. "Fædrelandets" Beretning om Skamlingebankefesten. (Fortsættelse; see de foregaaende Nummere af Avisen!) Candidat Goldschmidt bemærkede, at jo dybere han som Jøde følte det Haarde i det Tryk, Jøderne igjennem Aarhundreder havde liidt trindt om i fremmede Lande, desto bedre kunde han sympathisere med de danske Slesvigere, hvem det Samme var hændet i deres eget Land og det af deres egne Landsmænd. Mod Schleswigholsteinerne troede han derfor, at den christelige Regel, at holde det venstre Øre frem, naar Man fik Slag paa det høire, ikke passede saa godt som den gamle jødiske Grundsætning Øie for Øie og Tand for Tand. - J nogle simple, men kraftige og klangfulde Ord opmuntrede Sognefoged P. C. Lund, fra Kjeldstrup sine Standsfæller til ikke at forsage i Modgangens Dage, men til med indbyrdes Tillid og Troskab fast at slutte sig til hinanden og til med modig Udholdenhed at holde fast ved deres retfærdige Sag. Jmellem de forskjellige hidtil refererede Taler havde forskjellige Sangerchor jevnligen istemt, deels ældre, deels til denne Leilighed skrevne Sange. Blandt disse var ogsaa Kæmpevisen om Niels Ebbesen, hvoraf Frederik Barfod tog Anledning til at fremsige følgende Digt: Høit i Sæde paa Randers Slot Kullede Gert sad varme og godt Staalklædt neied sig hver hans Svend; Galgen dingled med danske Mænd. Endnu er Dansken i Danmark dog Herre. Kong Christoffer i Vanmagt laa: Skjelvesot var ham kommet paa; Land paa Land gav han hen for Fred, Saae ei, at Æren i Kjøb gik med. Endnu er Dansken i Danmark dog Herre. Slet med Sværdet den Herre skrev; Færdigst skrev han et Pantebrev; Kullede Gert holdt snildt paa Pen: Ham blev Dannemark pantet hen. - Endnu er Dansken i Danmark dog Herre. Reis dig, Jyde, hver Mand, stat op! Geert dig sluger med Tavl og Top. Glider først Du i Holstens Vom, Knap som Jonas igjen du kom. - Endnu er Dansken i Danmark dog Herre. Op stod Jyden, da ned gik Sol Frelst var Danmark, før Hanen goel; Tydske Gert blev et Spand for kort; Vinden blæste hans Bødler bort. - Og end er Dansken i Dannemark Herre. Til Slutningen besteg endnu Nis Hansen Talerstolen. Vi haabe at blive satte istand til udførlig at meddeele hans Foredrag og bemærke kun, at det sluttede med et Hurra for Kongen og Kronprindsen. Resten af Eftermiddagen hengik under Samtale, Sang og Dands, indtil henimod Kl. 10 Festblusset paa Bankens Tinde gav Tegn til Opbrud. At der ikke forefaldt mindste Uorden, uagtet en saa stor Menneskemasse, for Størstedelen af Almuen, en heel Dag var forsamlet, fuldkommen overladt til sig selv, er et Beviis paa, hvor lidet voveligt det er, at overlade os fredelige og sindige Nordboer al god og ønskelig Frihed, hvorlidet nødvendige de mange Politi=Jndskrænkninger og Politi=Forsigtighedsregler, der ofte mere fremkalde end forebygge Rivninger og ubehagelige Scener, i Virkeligheden ere. Red. tillader sig at bemærke, at han, ihukommende sit Løvte til Publikum, i denne Uge hver Dag har ladet udgaae et Nummer af Avisen, for saa fuldstændigt som muligt at kunne optage Beretningerne om Skamlingsbankefesten, med Tilføiende, at i det med Dagsaavisen følgende Nummer af Ugebladet Bidrag til Tidshistorien" læses Laurids Skaus Tale ved ovenmeldte Fest.